Notum sit omnibus hominibus, tam presentibus quam futuris, quod ego Bernardus de Buxerias, veniens ad extremum diem mortis; [et] reminiscens enormitatem peccatorum meorum, dono Domino Deo et sanctis apostolis ejus Petro et Paulo, ad loco Cluniaco, ubi domnus Ugo abbas regimen videtur tenere, et monachis ibi Deo servientibus, aliquid de hereditate mea, pro remedio anime mee, et ut sepultura mihi ibi concedatur. Ideo ego Bernardus dono tres campos in villa Buxerias cum arboribus fructiferis que ibi sunt plantate, et in villa Exsartels unum pratum, ut Deus concedat mihi partem in beneficiis eorum. [Signum Bernardi, qui hoc donum fecit.] Signum uxoris ejus Aldesindis. Signum Constantini, filii ejus. S. Duranni, filii ejus. S. Tetfredi, filii ejus. S. Arlebaldi prepositi. S. Duranni consobrini eorum. Si quis hanc nostram donationem fringere voluerit, nisi resipuerit et ad satisfactionem venerit, sit anathema maranatha.